# เรือนกาหลง
เรือนกาหลง เป็นละครโทรทัศน์ไทย แนวพีเรียด ดราม่า โรแมนติก สยองขวัญ สร้างครั้งแรกปี พ.ศ. 2556 นำแสดงโดย วงศกร ปรมัตถากร, ฝนทิพย์ วัชรตระกูล จากบทประพันธ์ และ บทโทรทัศน์ของ ลายน้ำ ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 ผู้กำกับ : ธงชัย ประสงค์สันติ และ สยาม น่วมเศรษฐี ออกอากาศทุกวัน พุธ - พฤหัสบดี หลังข่าวภาคค่ำช่วงที่ 2 ตั้งแต่วันที่ 10 ตุลาคม 2556 – 5 ธันวาคม 2556 และออกอากาศซ้ำในช่วงละครตอนบ่าย เวลา 13:00 น. ทุกวันจันทร์ - ศุกร์ ตั้งแต่วันที่ 19 มกราคม 2559 และออกอากาศซ้ำอีกครั้งในช่วงละครฮิตที่คิดถึง เวลา 09:30 น. ทุกวันจันทร์ - ศุกร์ ตั้งแต่วันที่ 10 มกราคม 2563 - 3 กุมภาพันธ์ 2563 ในส่วนละคร เรือนกาหลง ที่ออกอากาศซ้ำในช่วงละครฮิตที่คิดถึง ได้แพร่ภาพออกอากาศในระบบความคมชัดสูง High-Definition อัตราส่วนของภาพ 16:9 เป็นครั้งแรกของละครเรื่องนี้

 เรื่องย่อ 
เรื่องราวความรักที่มากด้วยอุปสรรคของ ไม้ (วงศกร ปรมัตถากร) กับ กาหลง (ฝนทิพย์ วัชรตระกูล) ทั้งคู่ถูกพรากจากกันโดยไม้ต้องไปหาเงินมาเป็นค่าสินสอดตามที่ แม่กลอย (สรารัตน์ หรุ่มเรืองวงศ์) แม่ของกาหลงกำหนด

ขณะที่ กาหลงถูก โชติ (พูลภัทร อัตถปัญญาพล) ลูกชายของ แม่น้อย ปัทมา ปานทอง กับ ผู้ใหญ่ช่วง ภูธฤทธิ์ พรหมบันดาล ฉุดไปหวังข่มขืน แต่กาหลงไม่ยอม โชติจึงทำร้ายและจับกาหลงถ่วงน้ำจนตาย ด้วยความรักและห่วงใยในครอบครัวและไม้ กาหลงไม่ยอมไปเกิด เธอกลับมาใช้ชีวิตคู่กับไม้เยี่ยงคนปกติ

พร้อมกันนั้น เธอก็อาละวาดทุกคนที่พยายามเปิดเผยความจริงเรื่องตนเป็นผีให้ไม้รู้ ไม่เว้นแม้แต่ พุดจีบ (คะนึงนิจ จักรสมิทธานนท์) ลูกสาวของ บุญอิ่ม กชกร นิมากรณ์ เพื่อนรักของกาหลงที่แอบรักไม้อยู่ โดยไม่สนใจว่าที่พุดจีบทำไปก็เพื่อช่วยกาหลง ด้านโชติหาวิธีกำจัดวิญญาณกาหลง

แต่สุดท้ายก็กลายเป็นบ้าและฆ่าพ่อตัวเองตาย ส่วนไม้เมื่อรู้ความจริงก็ตัดสินใจบวชอุทิศส่วนกุศลให้กาหลง จนกาหลงยอมไปผุดไปเกิดในที่สุด

 นักแสดง 
 ละครโทรทัศน์ พ.ศ. 2556  ตัวละคร  นักแสดงหลัก  ออกอากาศ  ช่อง 7 เอชดี  ดูย้อนหลัง  สถานีโทรทัศน์สีกองทัพบกช่อง 7  ไม้ วงศกร ปรมัตถากร  กาหลง ฝนทิพย์ วัชรตระกูล  พุดจีบ   คะนึงนิจ จักรสมิทธานนท์  โชติ พูลภัทร อัตถปัญญาพล  ชบา อัทธนียา เอี่ยมวสันต์  เพชร   ชยพล บุนนาค  อบเชย อมีนา พินิจ  ตัวละคร  นักแสดงสมทบ  แม่กลอย สรารัตน์ หรุ่มเรืองวงศ์  บุญอิ่ม กชกร นิมากรณ์  แม่น้อย  ปัทมา ปานทอง  ผู้ใหญ่ช่วง ภูธฤทธิ์ พรหมบันดาล  ตาสร  ชูษี เชิญยิ้ม  ยายมา  ไปรมา รัชตะ  ดำ เฉลิมศักดิ์ แย้มขะมัง  นางจัน จอย ชวนชื่น  สัปเหร่อขาว กล้วย เชิญยิ้ม  จอก  ต๋อง ชวนชื่น  มัคทายกเฟื้อง  จิ้ม ชวนชื่น  โขง  ศรุต สุวรรณภักดี  กาเหว่า  สุทธินันท์ เทียนสุวรรณ  สิง อติรุจ สิงหอำพล  เผื่อน  ภัทรนิษฐ์ แก้วมณี  หลวงพี่กบ หยอง ลูกหยี  เสือหวาด / ขุนหวาด เวนย์ ฟอลโคเนอร์  มั่น บุญชู เชิญยิ้ม  นวล  อุ่นเรือน ราโชติ  ขาบ ณพรัตน์ ทองริดสุข  งาม  รตวรรณ ออมไธสง  ตัวละคร  นักแสดงรับเชิญ  พระธุดงค์  ยอดชาย เมฆสุวรรณ  พ่อของไม้ วีระชัย หัตถโกวิท  พ่อของกาหลง นึกคิด บุญทอง  จำปา ประถมาภรณ์ รัตนภักดี  หมอผีสัก  อัมพร ปานกระโทก  หลวงพ่อ โยธิน มาพบพันธ์  ชายหนุ่มบนเรือ ณัทกฤช พรหมดนตรี  อาจารย์ดำ ปรีชา เกตุคำ  กาหลง (วัยเด็ก) พรสรวง รวยรื่น 

 รางวัล 
 งานประกาศผลรางวัล รางวัล ผู้เข้าชิง ผลรางวัล หมายเหตุคมชัดลึก อวอร์ด ครั้งที่ 11 ผู้กำกับละครโทรทัศน์ยอดเยี่ยม   สยาม น่วมเศรษฐี  ไนน์เอ็นเตอร์เทน อวอร์ด 2014  นักแสดงหญิงแห่งปี ฝนทิพย์ วัชรตระกูล ร่วมกับผลงานอื่น  - สุภาพบุรุษบ้านทุ่งรางวัลนาฏราช ครั้งที่ 5  กำกับศิลป์ยอดเยี่ยม  สรยุทธ สันธิ  ลำดับภาพยอดเยี่ยม กลินท์ ทับทรวง  บทโทรทัศน์ยอดเยี่ยม ลายน้ำ  ผู้กำกับยอดเยี่ยม ธงชัย ประสงค์สันติสยาม น่วมเศรษฐี ละครยอดเยี่ยม เรือนกาหลง Daradaily The Great Awards 2014  นักแสดงนำหญิง สาขาละครที่สุดแห่งปี ฝนทิพย์ วัชรตระกูล  ละครที่สุดแห่งปี เรือนกาหลง SIAMDARA  STARS AWARDS 2014  นักแสดงนำชายยอดเยี่ยม สาขาละครโทรทัศน์ วงศกร ปรมัตถากร  ละครยอดเยี่ยม เรือนกาหลง 

แหล่งข้อมูลอื่น
 เรื่องย่อละคร เรือนกาหลง : Gossipstar